VENDIM
Nr. 227, datë 20.12.2019

MBI KËRKESËN E SHOQËRISË OSHEE SHA PËR MIRATIMIN E PLANIT TË INVESTIMEVE PËR VITIN 2019 DHE PËRDITËSIMIN E PLANIT TË ZHVILLIMIT TË RRJETIT TË SHPËRNDARJES PËR PERIUDHËN PESËVJEÇARE 2018–2022, TË SHOQËRISË OSHEE SHA

Në mbështetje të nenit 16, nenit 20, germa “e”, nenit 75, nenit 110, pika 2, të ligjit nr. 43/2015 “Për sektorin e energjisë elektrike”, i ndryshuar, si dhe në zbatim të “Rregullores së procedurave të paraqitjes dhe miratimit të planit të investimeve nga operatorët e transmetimit dhe shpërndarjes së energjisë elektrike”, miratuar me vendimin e Bordit të ERE-s nr. 135, datë 6.9.2017, Bordi i ERE-s, në mbledhjen e tij të datës 20.12.2019, mbasi shqyrtoi relacionin nr. 118/2 prot., datë 13.12.2019, të përgatitur nga grupi i punës, mbi shqyrtimin kërkesës së OSHEE sh.a., për miratim të planit të investimeve për vitin 2019 dhe përditësimin e planit të zhvillimit të rrjetit të shpërndarjes për periudhën pesëvjeçare 2018–2022, të shoqërisë OSHEE sh.a.,
konstatoi se: 
- OSHEE sh.a., me shkresën nr. 1708 prot., datë 22.1.2019, ka paraqitur pranë ERE-s “Planin e investimeve për vitin 2019”, ku në strukturë të tij, ndër të tjera, paraqitet edhe Plani 2019–2023 i përditësuar për zhvillimin e rrjetit të shpërndarjes.
- Grupi i punës i ngritur me urdhrin nr. 14, datë 1.2.2019, të kryetarit të ERE-s, shqyrtoi aplikimin e dërguar nga shoqëria.
- Me shkresën e ERE-s nr. 69/1 prot., datë 5.4.2019, iu kërkua OSHEE sh.a., që të bëjë me dije çdo komunikim me këshillin mbikëqyrës që lidhet me procesin e miratimit të planit të investimeve dhe planit ekonomik të zhvillimit, si dhe të mbante në konsideratë vendimin nr. 46, datë 19.3.2019, të Bordit të ERE-s dhe sa përcaktuar në pikën 5 të këtij vendimi ku kërkohej rishikimi i programit të zhvillimit ekonomik në funksion të gjendjes financiare dhe dërgimin për shqyrtim në ERE, të: i) “Plani i investimeve për vitin 2019”; dhe ii) përditësimin e “Planit të zhvillimit të rrjetit të shpërndarjes për periudhën 5-vjeçare 2019–2023”, të rivlerësuar në zbatim të ligjit nr. 43/2015 “Për sektorin e energjisë elektrike”.
- Në vijim të kësaj korrespondence, OSHEE sh.a., me shkresën e saj nr. 1708/2, datë 17.4.2019, ka ripërcjellë në ERE, kërkesën për shqyrtim të “Planit të investimeve për vitin 2019”, pjesë e programit financiar të Shoqërisë OSHEE sh.a., si dhe përditësimin e “Planit të zhvillimit te rrjetit të shpërndarjes për periudhën pesëvjeçare 2019–2023”, së bashku me pezullimin e një pjese të planit të investimeve për vitin 2019, si rezultat i situatës të vështirë hidrologjike për furnizimin me energji elektrike dhe kopje të vendimit nr. 6, datë 8.3.2019, të Këshillit Mbikëqyrës.
- Me urdhrin e kryetarit të ERE-s nr. 31, datë 7.5.2019, është ngritur grupi i punës për shqyrtimin e planit të investimeve për vitin 2019 dhe planit të zhvillimit të rrjetit të shpërndarjes për periudhën pesëvjeçare 2019–2023, të shoqërisë OSHEE sh.a.. Shqyrtimi i planit të investimeve u krye në përputhje me kërkesat e “Rregullores së procedurave të paraqitjes dhe miratimit të planit të investimeve nga operatorët e transmetimit dhe shpërndarjes së energjisë elektrike”, miratuar me vendimin e Bordit të ERE-s nr. 135, datë 6.9.2017.
- Me urdhër të kryetarit të ERE-s, u zhvillua një seancë dëgjimore me specialistë e drejtues të OSHEE-së më datë 29.8.2019, ku u diskutuan problematikat e vërejtura në paraqitjen e kërkesës për shqyrtimin e planit të investimeve të vitit 2019, si dhe Planit të zhvillimit të rrjetit 2019–2023.
- Me anë të shkresës 17915 dhe 17915/1, datë 14.9.2019, u riparaqit kërkesa për shqyrtimin e Planit të investimeve të vitit 2019, si dhe Planit të zhvillimit të rrjetit 2019–2023, ku përveç reflektimit të pjesës më të madhe të sugjerimeve ishin reflektuar edhe ndryshime e rialokime të fondeve në investimet prioritare që kishin dalë nga analiza e gjendjes dhe që ishin miratuar nga Këshilli Mbikëqyrës me vendimet nr. 24, datë 25.7.2019 dhe nr. 26, datë 21.8.2019.
- Neni 75, pika 4, i ligjit nr. 43/2015 “Për sektorin e energjisë elektrike”, i ndryshuar, parashikon që Operatori i Sistemit të Shpërndarjes kur aplikon për tarifa, paraqet pranë ERE-s planin e përditësuar të investimeve që i korrespondon periudhës përkatëse rregullatore.
- Me vendimin nr. 182, datë 20.8.2018, Bordi i ERE-s është shprehur për miratimin e planit të zhvillimit të rrjetit të shpërndarjes së energjisë elektrike, për periudhën 5-vjeçare (2018–2022).
- Në kuptim të sa parashikuar në dispozitën ligjore të sipërcituar, plani i zhvillimit të rrjetit, i cili përditësohet, është ai i miratuar me vendimin e ERE-s nr. 182/2018, dhe shtrihet në periudhën 5-vjeçare 2018–2022.
Më poshtë paraqiten në formë tabelare plani i investimeve për vitin 2019: 

Përditësimi i planit të zhvillimit të rrjetit të shpërndarjes së energjisë elektrike:
[image: ]

- Sa i përket planit të zhvillimit të rrjetit 5-vjeçar 2018–2022 të përditësuar, konstatohet se:
- paraqitja e tij nuk i plotëson kërkesat e “Rregullores e procedurave të paraqitjes dhe miratimit të planit të investimeve nga operatorët e transmetimit dhe shpërndarjes së energjisë elektrike”, miratuar me vendimin e Bordit të ERE-s nr. 135, datë 6.9.2017;
- Mungojnë argumentimet për investimet në kuadër të procesit të ndarjes së shoqërisë OSHEE sh.a. në përputhje me legjislacionin e sektorit të energjisë elektrike.
- Mungojnë argumentimet lidhur me investimet e parashikuara për t’u realizuar përgjatë periudhës 2020–2023, si rrjedhojë e mosrealizimeve përgjatë periudhës paraardhëse.
- Mungojnë argumentimet e shoqërisë lidhur me aftësinë financiare për realizimin e përgjatë periudhës 2020–2023.
Për gjithë sa më sipër, duke marrë në konsideratë që plani i investimeve dhe ai zhvillimit të rrjetit janë publikuar në faqen e internetit të ERE-s dhe nga palët e interesuar nuk ka pasur opinione, Bordi i ERE-s 

VENDOSI:

1. Miratimin e planit të investimeve për vitin 2019 të shoqërisë OSHEE sh.a.
2. Të miratojë pjesën e planifikuar dhe të realizuar për vitet 2018–2019 të planit të zhvillimit të rrjetit.
3. Operatori i Sistemit të Shpërndarjes të paraqesë në ERE përditësimin e periudhës së mbetur të planit të zhvillimit të rrjetit të shpërndarjes së energjisë elektrike për pjesën e mbetur të periudhës pesëvjeçare 2018–2022, si dhe të rishikojë këtë plan në funksion të ndarjes së shoqërisë OSHEE sh.a. sipas kritereve të përcaktuara në “Rregulloren e procedurave të paraqitjes dhe miratimit të planit të investimeve nga operatorët e transmetimit dhe shpërndarjes së energjisë elektrike”, miratuar me vendimin e Bordit të ERE-s nr. 135, datë 6.9.2017 dhe të raportojë në ERE për realizimin e investimeve të vitit 2019, brenda 3 muajve nga hyrja në fuqi e këtij vendimi.
4. Drejtoria e Çështjeve Ligjore të njoftojë palët e interesit për vendimin e Bordit të ERE-s.
Ky vendim hyn në fuqi menjëherë.
[bookmark: _GoBack]Për këtë vendim mund të kërkohet rishikim brenda 7 ditëve kalendarike, si dhe mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

KRYETAR
Petrit Ahmeti

Nr. Emertimi i Investimit  Viti 2019 

I Ndertim/rikonstruksion elektrik per Nenstacionet              311,900,000 

II Ndertim/Rikonstruksion linjash te TL               105,592,034 

III Blerje Paisje makineri per N/Stacione  dhe likujdim avarish           1,130,000,000 

IVNdertim Rrjeti TM                 96,040,490 

V Ndertim/Rikonstruksion  Rrjeti TM /TU              561,190,999 

VI  Ndertim/Rikonstruksion kabinash elektrike            1,254,006,254 

VIIINVESTIMET PRIORITARE (Rrjet TU - ABC lines)               344,998,428 

VIIITeknollogji Monitorimi                170,000,000 

IX INVESTIME NE MATJE            1,300,000,000 

X Vlera 10% qe do te paguhet nga OSHEE  per investimet Bankes Boterore              179,201,439 

XI Kosto lokale per investimet e Bankes Boterore          1,261,899,163 

XIIOponenc, Supervizion, Kolaudim,shpronesime,leje ndertimore etj              260,000,000 

TOTALI  

6,974,828,807        

 PLANI I  INVESTIMEVE TË OSHEE sha  PËR VITIN  2019  ( i rishikuar ) 

Lekë 

Nr. Grup Investimi  Viti 2018   Viti 2019   Viti 2020   Viti 2021   Viti 2022 

I Ndertim/rikonstruksion elektrik per Nenstacionet 128,528,375

         311,900,000 

II Ndertim/Rikonstruksion linjash te TL  229,340,687

         105,592,034 

III Blerje Paisje makineri per N/Stacione  dhe likujdim avarish  1,120,000,000

      1,130,000,000 

IV Ndertim Rrjeti TM  87,991,908

           96,040,490 

V Ndertim/Rikonstruksion  Rrjeti TM /TU 2,080,515,922

         561,190,999 

VI  Ndertim/Rikonstruksion kabinash elektrike   328,656,171

      1,254,006,254 

VIIInvestime prioritare ne TU (Rrjet TU - ABC lines)  530,234,107

         344,998,428 

VIIITeknollogji Monitorimi   221,921,514

         170,000,000 

IX Investimi ne matje 880,000,000

      1,300,000,000 

X Vlera 10% qe do te paguhet nga OSHEE  per investimet Bankes Boterore 83,780,512

         179,201,439 

XI Kosto lokale per investimet e Bankes Boterore 540,457,109

      1,261,899,163 

XIIOponenc, Supervizion, Kolaudim,shpronesime,leje ndertimore etj

         260,000,000 

6,231,426,304 6,974,828,807   

 PLANI I  PËRDITËSUAR I ZHVILLIMIT TË RRJETIT TË OSHEE sha  

TOTAL


